Upphaf búskapar að svæðinu má rekja aftur til ársins 1938 , þegar Sigríður Möller reisti íbúðar - og skepnuhús í landi Eyrarlands . Bærinn var nefndur Jaðar . Árið 1964 keypti bæjarstjórn Akureyrar jörðina og tveimur árum síðar hófust félagar Golfklúbbs Akureyrar handa við að breyta túnum og bithögum í golfvöll sem var hannaður af Magnúsi Guðmundssyni , fimmföldum Íslandsmeistara í golfi og var völlurinn vígður var árið 1970 . Breytingar og úrbætur hafa átt sér stað í gegnum tíðina og uppúr 1980 var völlurinn stækkaður úr 9 holum í 18 holu völl en seinni níu holurnar hannaði Magnús Guðmundsson ásamt Gunnari Þórðarsyni . Um 1990 var völlurinn endurhannaður af HJ teiknistofu . Árið 2004 hófust framkvæmdir við breytingar á Jaðarsvelli , sem hannaðar hafa verið af Edwin Rögnvaldssyni golfvallarhönnuði , og standa þessar framkvæmdir enn . Flatir og teigar hafa verið endurgerðir , auk ýmissa annara breytinga sem allar miða að því að Jaðarsvöllur verði áfram í fremstu röð meðal íslenskra golfvalla . Ef þú vilt koma á framfæri ábendingum varðandi eitthvað sem snertir Jaðarsvöll , hvort sem það er almenn umhirða eða stærri framkvæmdir , hvetjum við þig til að senda póst á netfangið gagolf@gagolf.is .